વાર્તાઓમાં આવતો આનંદી કાગડો જેમ હરખાય તેમ તકુભાઇ આ મેસેજ વાર્તાઓ વાંચીને હરખાઇ ગયા. તેમણે પોતે જ ડોક ઊંચુ કરીને ત્રણથી ચારવાર ‘હા’ પાડી દીધી. પછી ખ્યાલ આવ્યો કે સામે કોઇ માણસ નહીં પણ મોબાઇલ છે. એટલે તેમણે મોબાઇલમાં વધુ માથું બોળ્યું તો ઝીણા અક્ષરે લખેલું દેખાયેલું કે જો આ તમામ પ્રશ્નોના જવાબ ‘હા’ માં હોય તો નીચે આપેલી લિન્ક પર ક્લિક કરો અને અમારું ‘કા એન્ડ કા’ એપ ડાઉનલોડ કરો. હાલના મોબાઇલ યુગમાં ડિજિટલ શ્રાદ્ધ સેવાઓ પૂરી પાડવા માટે અમે કટિબદ્ધ છીએ.